“เอเวอร์แกรนด์” เดินหน้าอสังหาฯรอบใหม่ หลังจ่ายหนี้ดอกเบี้ยหุ้นกู้ 2.7 พันล.
“เอเวอร์แกรนด์” อสังหาริมทรัพย์ยักษ์ใหญ่จีน กลับมาเดินหน้าโครงการอีกครั้ง หลังชำระดอกเบี้ยหุ้นกู้มูลค่า 83.5 ล้านดอลลาร์ เป็นที่เรียบร้อยแล้ว
“เอเวอร์แกรนด์” อสังหาริมทรัพย์ยักษ์ใหญ่จีน กลับมาเดินหน้าโครงการอีกครั้ง หลังชำระดอกเบี้ยหุ้นกู้มูลค่า 83.5 ล้านดอลลาร์ เป็นที่เรียบร้อยแล้ว
24 ต.ค. 2564

บริษัท ไชน่า เอเวอร์แกรนด์ กรุ๊ป บริษัทอสังหาริมทรัพย์ยักษ์ใหญ่ของจีน เปิดเผยว่า เมื่อวันศุกร์ที่ผ่านมา “เอเวอร์แกรนด์” ได้ชำระดอกเบี้ยหุ้นกู้มูลค่า 83.5 ล้านดอลลาร์ หรือราว 2.7 พันล้านบาท เป็นที่เรียบร้อยแล้ว เพื่อหลีกเลี่ยงการผิดนัดชำระหนี้ ซึ่งประเด็นดังกล่าวได้ช่วยหนุนตลาดหุ้นทั่วโลก นอกจากนี้ยังประกาศว่าบริษัทมีแผนให้ความสำคัญกับธุรกิจรถยนต์ไฟฟ้าในอนาคตมากกว่ามุ่งเน้นด้านอสังหาริมทรัพย์
โดยขณะนี้ “เอเวอร์แกรนด์” กลับมาเดินหน้าโครงการอสังหาริมทรัพย์มากกว่า 10 โครงการในเซินเจิ้น ตงกวน และเมืองอื่น ๆ ของจีน ซึ่งโครงการอสังหาริมทรัพย์บางโครงการได้เข้าสู่ขั้นตอนของการตกแต่งภายใน ขณะที่อาคารหลายแห่งก่อสร้างแล้วเสร็จก่อนหน้านี้ ซึ่งความพยายามในการรับประกันการก่อสร้างจะช่วยยกระดับความเชื่อมั่นของตลาด
 